पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. ट्रेनों में आरक्षित टिकट की दलाली को रोकने के मद्देनजर रेल मंत्रालय अब आरक्षण को आधार कार्ड से जोड़ने के लिए प्रस्ताव पर विचार कर रहा है। इसके तहत रेलवे में आरक्षण कराने वाले व्यक्ति के पास आधार कार्ड का होना जरूरी है। आगामी वित्तीय वर्ष में इस प्रक्रिया को लागू किए जाने की उम्मीद है।
सूत्रों के अनुसार, आधार की अनिवार्यता को काउंटर टिकटों से पहले ई-टिकटों पर लागू किया जाएगा। रेलवे सूचना प्रणाली केंद्र ने इसकी कवायद भी शुरू कर दी है। इस नई व्यवस्था के तहत टीटीई (ट्रेन टिकट परीक्षक) को हैंड हैंडलिंग टíनमल मशीन दी जाएगी। इस मशीन में यात्रियों से संबंधित विभिन्न जानकारियां होंगी। इससे यह पता चल पाएगा की किस स्टेशन पर कौन सी सीट खाली हुई है और उस सीट पर किस व्यक्ति को आरक्षित किया गया है।
इस तरह करेगा काम
- जैसे ही कोई व्यक्ति मशीन में अपने अंगूठे का निशान लगाएगा, मशीन उसे स्कैन करेगी और उसके आधार कार्ड पर पंजीकृत अंगूठे के साथ मिलान करेगी।
- रिकॉर्ड ठीक नहीं पाए जाने पर पता चल जाएगा कि यात्री गलत टिकट से यात्रा कर रहा है।
-यह पूरी व्यवस्था रिकॉर्डेड होगी। ट्रेन टिकट परीक्षक चाहकर भी यात्री को बचा नहीं पाएंगे।
-रेलवे आरक्षण को आधार कार्ड के साथ जोड़ने संबंधी प्रक्रिया पर मंत्रालय स्तर पर विचार जारी है। आदेश मिलने के साथ ही मंडल स्तर पर इस योजना को शुरू कर देंगे।
अजय माइकन, पीआरओ, उत्तर रेलवे।
चार चरणों में लागू होगा आधार
इस नई व्यवस्था से यात्रियों को किसी तरह की परेशानी न हो, इसके लिए चार चरणों में आधार की अनिवार्यता को लागू करने की तैयारी चल रही है। पहले चरण में अन्य पहचान पत्रों के साथ आधार कार्ड भी पहचान सूची में शामिल होगा, ताकि आधार कार्ड नहीं रहने पर भी यात्री टिकट खरीद सकें। दूसरे चरण में इसे वर्तमान टिकट के साथ लागू किया जाएगा। तीसरे चरण में इस प्रक्रिया को तत्काल टिकटों के लिए अनिवार्य किया जाएगा। चौथे चरण में यह प्रक्रिया सामान्य आरक्षण टिकटों पर लागू होगी। इसके अलावा, रेलवे की वेबसाइट को भी इस नई प्रक्रिया के मुताबिक अपडेट किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn